Na temelju članka 19. stavak (1) i članka 20., a u svezi sa člankom 31. stavak (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 i 93/17), Agencija za državnu službu Bosne i Hercegovine, na zahtjev Državne agencije za istrage i zaštitu, raspisuje

**INTERNI NATJEČAJ**

**za popunu radnih mjesta državnih službenika**

**u Državnoj agenciji za istrage i zaštitu**

**1/01 Stručni savjetnik – analitičar**

**1/02 Stručni savjetnik – analitičar za operativne i strateške analize**

**1/03** **Stručni savjetnik za obuku i nadzor**

**1/04** **Viši stručni suradnik za obuke**

KRIMINALISTIČKO – ISTRAŽNO ODJELJENJE

Odjel za kriminalističko – obavještajne poslove

**1/01 Stručni savjetnik – analitičar**

**Opis poslova i radnih zadataka**: Zaprima, provjerava, pretražuje baze podataka, analizira i procjenjuje informacije, podatke i dokumentaciju koja se odnosi na pojedinca, skupinu i kaznena djela, sukladno sa Kaznenim zakonom BiH, a u svrhu određivanja postoje li temelji sumnje da je počinjeno kazneno djelo, šefu Odjela dostavlja prijedlog i smjernice za dalji tijek djelovanja u rasvjetljavanju kaznenih djela iz nadležnosti Suda BiH, sačinjava operativne analize kriminala uz šematski prikaz odnosa pojedinih osoba povezanih sa određenim kaznenim djelom ili kriminalnom skupinom sa prijedlogom mjera i radnji, što služi kao temelj za kaznene istrage, vizuеlno prikazuje telefonske analize razgovora prilikom čega ostvaruje suradnju sa unutarnjim organizacionim jedinicama Odjeljenja, Tužiteljstvom BiH po čijoj naredbi vrši potrebna analitička vještačenja koja po potrebi zastupa na Sudu BiH, predlaže šefu Odjela koncept izvješća o obavještajnoj procjeni sa obrazloženom ocjenom za daljnje postupanje, te dostavljanje predloženih ocjena ukoliko sadržaj izvješća o obavještajnoj procjeni može doprinijeti listi pokazatelja, statističkih podataka i/ili godišnjem izvješću, obavlja i druge poslove sukladno sa zakonom i koje mu odredi šef Odjela. Za obavljanje poslova iz svoje nadležnosti neposredno je odgovoran šefu Odjela.

**Posebni uvjeti:** VSS – završen pravni, ekonomski, fakultet sigurnosti ili drugi fakultet društvenog smjera ili ekvivalent bolonjskog sustava studiranja vrednovan sa minimalno 240 ECTS bodova; najmanje tri godine radnog iskustva na istim ili sličnim poslovima; položen stručni upravni ispit; poznavanje propisa iz oblasti zaštite tajnih podataka; poznavanje rada na računalu.

**Status:** državni službenik – stručni savjetnik

**Broj izvršitelja:** jedan (1)

**Mjesto rada:** Istočno Sarajevo

FINANCIJSKO – OBAVJEŠTAJNO ODJELJENJE

Analitički Odjel

**1/02 Stručni savjetnik – analitičar za operativne i strateške analize**

**Opis poslova i radnih zadataka**: Zahtijeva, prikuplja, istražuje baze podataka, te analizira i procjenjuje prikupljene informacije, podatke i isprave sukladno sa propisima koji reguliraju oblast sprječavanja pranja novca i financiranja terorističkih aktivnosti u najsloženijim predmetima, a u svrhu određivanja postoji li sumnja na počinjeno kazneno djelo pranja novca i/ili financiranja terorističkih aktivnosti, sačinjava i dostavlja izvješća o procjeni financijsko-obavještajnih podataka šefu Odjela, s prijedlogom/obrazloženjem ukoliko izvješće treba biti dostavljeno Tužiteljstvu, stranim FOJ-ima, policijskim tijelima i/ili drugim tijelima, inicira upite prema istima, predlaže šefu Odjela koncept izvješća sa predloženim ocjenama ukoliko sadržaj izvješća o obavještajnoj procjeni može doprinijeti listi pokazatelja, statističkih podataka i/ili godišnjem izvješću, pruža stručnu pomoć u radu i sačinjavanju analiza zajedničkim timovima u predmetima sprječavanja pranja novca i/ili financiranja terorističkih aktivnosti, obavlja i druge poslove sukladno sa zakonom i koje mu odredi šef Odjela. Za svoj rad neposredno je odgovoran šefu Odjela.

**Posebni uvjeti:** VSS – završen ekonomski, pravni, fakultet sigurnosti ili drugi fakultet društvenog smjera ili ekvivalent bolonjskog sustava studiranja vrednovan sa minimalno 240 ECTS bodova; najmanje tri godine radnog iskustva na istim ili sličnim poslovima; položen stručni upravni ispit; poznavanje propisa iz oblasti zaštite tajnih podataka; poznavanje rada na računalu.

**Status:** državni službenik – stručni savjetnik.

**Broj izvršitelja:** jedan (1)

**Mjesto rada:** Istočno Sarajevo

Odjel za pravna pitanja, međunarodnu suradnju i potporu

**1/03 Stručni savjetnik za obuku i nadzor**

**Opis poslova i radnih zadataka**: Organizira i aktivno sudjeluje u stručnom osposobljavanju ovlaštenih osoba i uposlenih kod obveznika koji su izravno ili neizravno odgovorni za poslove u svezi sa primjenom propisa o sprječavanju pranja novca i/ili financiranja terorističkih aktivnosti, izravno sudjeluje u donošenju procedura nadzora i obavlja nadzor nad radom obveznika u svezi sa primjenom propisa o sprječavanju pranja novca i financiranja terorističkih aktivnosti, poduzima aktivnosti za otklanjanje uočenih nepravilnosti u radu kako obveznika i njihovih uposlenih, tako i njihovih nadzornih tijela, vodi evidencije o ovlaštenim osobama i njihovim zamjenicima, kao i evidencije o izvršenim obukama i nadzoru, obavlja i druge poslove sukladno sa zakonom i koje mu odredi šef Odjela. Za svoj rad neposredno je odgovoran šefu Odjela.

**Posebni uvjeti:** VSS – završen pravni ili ekonomski fakultet ili drugi fakultet društvenog smjera ili ekvivalent bolonjskog sustava studiranja vrednovan sa minimalno 240 ECTS bodova; najmanje tri godine radnog iskustva na istim ili sličnim poslovima; položen stručni upravni ispit; poznavanje propisa iz oblasti zaštite tajnih podataka; poznavanje rada na računalu.

**Status:** državni službenik – stručni savjetnik.

**Broj izvršitelja:** jedan (1)

**Mjesto rada:** Istočno Sarajevo

SEKTOR ZA ADMINISTRACIJU I UNUTARNJU POTPORU

Odjel za kadrovske poslove, razvitak ljudskih resursa i obuke

**1/04 Viši stručni suradnik za obuke**

**Opis poslova i radnih zadataka**: Sudjeluje u planiranju i organizaciji obuka i stručnog usavršavanja uposlenih, koordinira aktivnosti organizacionih jedinica na realizaciji programa obuke, vrši istraživanja i analize postojećeg stanja i potreba za obukama, na temelju kojih sudjeluje u projektiranju zadataka i izradi projekata i programa iz oblasti stručnog osposobljavanja kadrova Agencije i u tom smislu ostvaruje potrebnu suradnju sa rukovoditeljima organizacionih jedinica Agencije, kao i sa drugim nadležnim agencijama i tijelima, vodi propisane evidencije i vrši administrativne poslove o upućivanju kandidata na seminare u zemlji ili inozemstvu, vodi odgovarajuće evidencije o istom, planira, priprema i izvodi stručno-specijalističku obuku za pripadnike Agencije uz primjenu suvremenih metoda i sredstava, s ciljem njihovog osposobljavanja, usavršavanja i unaprijeđenja rada Agencije, obavlja i druge poslove sukladno sa zakonom i koje mu odredi šef Odjela. Za svoj rad neposredno je odgovoran šefu Odjela.

**Posebni uvjeti:** VSS – završen fakultet društvenog smjera ili ekvivalent bolonjskog sustava studiranja vrednovan sa najmanje 180 ECTS bodova; najmanje dvije godine radnog iskustva na istim ili sličnim poslovima; položen stručni upravni ispit; poznavanje propisa iz oblasti zaštite tajnih podataka; poznavanje rada na računalu.

**Status:** državni službenik – viši stručni suradnik.

**Broj izvršitelja:** jedan (1)

**Mjesto rada:** Istočno Sarajevo

***Na ovaj natječaj mogu se prijaviti samo osobe uposlene kao državni službenici u Državnoj agenciji za istrage i zaštitu.***

***Napomena za kandidate:***

* Izborni proces se provodi sukladno odredbama Pravilnika o uvjetima i načinu obavljanja internih natječaja, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog natječaja, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17 i 28/21). Više informacija o natječajnim procedurama dostupno je na [www.ads.gov.ba](http://www.ads.gov.ba) u dijelu „Zapošljavanje/Vrste natječajnih procedura“.
* Za provođenje natječajne procedure po ovom natječaju formirat će se jedno (1) Povjerenstvo za izbor.
* Povjerenstvo za izbor utvrđuje ispunjavanje uvjeta natječaja na temelju dokumentacije dostavljene uz prijavu, te vrši izbor kandidata na temelju znanja, sposobnosti i kompetencija pokazanih na stručnom ispitu, koji se za kandidate prijavljene na interni natječaj sastoji od intervjua.
* Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH.
* Neovisno o svim drugim zahtjevima iz ovog natječaja, kandidati koji su završili studije po Bolonjskom sustavu studiranja, dužni su, pored ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se natječajem traži drugi i treći ciklus Bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, u skladu sa člankom 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.

**Dodatna napomena:**

* Prije postavljenja, odnosno prijama u radni odnos, za sve kandidate sa liste uspješnih kandidata, obaviće se sigurnosne provjere sukladno sa postupkom za izdavanje dozvole za pristup tajnim podacima određenog stupnja povjerljivosti, shodno odredbi čl. 30. i 31. Zakona o zaštiti tajnih podataka („Službeni glasnik BiH“ br. 54/04 i 12/09), kao i odredbama podzakonskih akata donesenih na temelju navedenog Zakona.
* Sukladno sa člankom 31. Zakona o zaštiti tajnih podataka neće se izvršiti postavljenje, odnosno imenovanje kandidata, za kojeg se nakon plasmana na listu uspješnih kandidata ustvrdi sigurnosna smetnja.

Za sva navedena radna mjesta su potrebne sigurnosne provjere stupnja „TAJNO“ i “POVJERLJIVO”.

***Priprema dokumentacije*:**

**Skreće se pažnja kandidatima** da su potrebnu dokumentaciju na natječaj dužni dostaviti sukladno [Pravilniku o karakteru i sadržaju javnog natječaja, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.

S svezi s tim, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/Napomena za kandidate/Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebice odredbe Pravilnika o karakteru i sadržaju javnog natječaja, načinu provođenja intervjua i obrascima za sprovođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

***Potrebni dokumenti:***

**I Ovjereni preslici:**

* sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat, niti za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od strane nadležnog organa);
* [uvjerenja o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [potvrde ili uvjerenja kao dokaza o traženoj vrsti radnog iskustva](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI);
* dokaza o traženoj razini znanja rada na računalu

**II Vlastoručno potpisan**:

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba). Napominjemo da potpisan i [popunjen obrazac](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) ne može služiti kao dokaz bilo kog uvjeta iz teksta natječaja, isti olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

Sve tražene dokumente treba dostaviti najkasnije do **31.03.2023. godine** putem poštanske službe preporučenom pošiljkom na adresu:

**Državna agencija za istrage i zaštitu**

**„Interni natječaj za popunu radnih mjesta državnih službenika u Državnoj agenciji za istrage i zaštitu“**

**Nikole Tesle 59, 71123 Istočno Sarajevo.**

Ispunjavanje uvjeta utvrđenih ovim natječajem računa se sa danom predavanja prijave.

Nepotpune, neblagovremene i neuredne prijave, prijave kandidata koji ne ispunjavaju uvjete ovog natječaja, kao i preslici tražene dokumentacije koji nisu ovjereni, neće se uzimati u razmatranje.